Diari Oficial de la Generalitat Valenciana


Sumari del DOGV 8801, del 29-04-2020 (2020/3046)

RESOLUCIÓ núm. 101/2020 de 23 d'abril, del director de l'Agència de Prevenció i Lluita contra el Frau i la Corrupció, per la qual es proveeix, pel sistema de lliure designació, el lloc de treball vacant de naturalesa funcionarial número 3, director/a d'Anàlisi i Investigació. (Convocatòria número 2/2020).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/3046


Data del document
:   23-04-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ núm. 101/2020 de 23 d'abril, del director de l'Agència de Prevenció i Lluita contra el Frau i la Corrupció, per la qual es proveeix, pel sistema de lliure designació, el lloc de treball vacant de naturalesa funcionarial número 3, director/a d'Anàlisi i Investigació. (Convocatòria número 2/2020). [2020/3046]  
Document no subjecte a la suspensió i interrupció de terminis a què es refereixen les disposicions addicionals tercera i quarta del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, inclòs en un procediment indispensable per a la protecció de l'interés general així com per al funcionament bàsic dels serveis de l'Agència (apartat 4 de la disposició addicional tercera del Reial decret 463/2020, modificat pel Reial decret 465/2020).- [De conformitat amb les Resolucions núm. 63/2020 , 69/2020 i 94/2020 del director de l'Agència].  
  
Vista la Resolució núm. 25/2020, de 7 de febrer, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc vacant de naturalesa funcionarial número 3, director/a d'Anàlisi i Investigació i s'aproven les bases que regeixen la Convocatòria número 2/2020, publicada en el DOGV núm. 8743, de 19 de febrer de 2020.  
Vistos els informes preceptius i vinculants emesos per la Cap d'Àrea d'Administració, Recursos Humans i Gestió Econòmica de l'Agència, sobre el compliment dels requisits per part de les persones participants en l'esmentada convocatòria.  
Vist l'informe sobre valoració de les aptituds i trajectòria professional dels diferents aspirants en relació amb la seua idoneïtat per a l'acompliment del lloc de treball referenciat.  
Es considera a Gustavo Adolfo Segura Huerta, com el funcionari més idoni per a l'acompliment del lloc de treball, destacant l'adequació de la seua formació universitària a les exigències del lloc, titulat en Ciències Econòmiques i Empresarials i llicenciat en Dret, la seua llarga experiència professional en el control, fiscalització i supervisió de l'acció de l'administració pública, direcció d'equips, direcció de comissions d'investigació i de perícia; i, havent-se inferit de la fase d'entrevista, la seua capacitat directiva i de lideratge per a assumir la direcció d'un equip professional essencial per a l'Agència, com és el de la Direcció d'Anàlisi i Investigació.  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, en ús de les funcions atribuïdes per la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i per l'article 13.1.d) del Reglament de 27 de juny de 2019, de funcionament i règim interior de l'Agència (DOGV núm. 8582, de 2.07.2019), RESOLC:  
  
Primer  
Nomenar a Gustavo Adolfo Segura Huerta, funcionari de carrera del subgrup A1, escala d'habilitació de caràcter nacional, amb DNI \*\*7295\*\*, com a director/a d'Anàlisi i Investigació d'aquesta Agència, lloc de treball número 3, grup A, subgrup A1, complement de destinació 30 i complement específic E050.  
La presa de possessió en la nova destinació es produirà amb efectes del dia 1 de maig de 2020.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Tercer  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà al de la seua notificació d'acord amb el que es disposa en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé recurs contenciós administratiu davant el Jutjat contenciós administratiu corresponent en el termini de dos mesos conforme al previngut en els articles 8, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, sense perjudici de qualsevol altra acció que s'estime procedent.  
El termini per a la interposició del recurs començarà a computar-se una vegada finalitzat l'estat d'alarma declarat pel Reial decret 463/2020, de 14 de març (BOE núm. 67, de 14.03.2020), així com les seues pròrrogues.  
  
València, 23 d'abril de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez .